**Nyhedsbrev for Østbornholms Jagtforening 2021**

**Rågeregulering.** Tonni Kofoed Larsen er rågeregulerings koordinator. Så har du lyst til at deltage i rågeregulering, så kontakt Tonni K. Larsen. Mail: pilevang@post11.tele.dk . Mobil: 30136289.

**Foreningen sælger skovpatroner**. Sælges på alle vores jagter og ved henvendelse til kasserer Birger Nielsen. Pris 200 kr. for 10 stk.

**Mandag den 3. Maj. Indskydning** af jagtriffel på Østermarie Skydebane på Plantagevej. Kun på 100 meter. Fra kl. 17.00 til kl.19.00. Jagtforeningen betaler indskud. Du SKAL tilmelde dig, da der kun er 3 der kan skyde ad gangen. Ring på tlf 31261559 eller mail til lise-pedersen@hotmail.com. Så giver jeg dig en tid du kan komme på.

**Lørdag den 29. maj.** **Bukkepral** fra kl. 10.00 til 12.00 i shelteret ved Lystskoven i Nexø. Jagtforeningen er vært med kaffe og rundstykker.

**Onsdag den 16. juni. Skydevogn** hos Preben Pedersen, Langedebyvejen 15. Fra kl. 18.00. Flugtskydningspatroner, øl og vand kan købes på stedet, Tilmelding ikke nødvendig, men hver opmærksom på, at der kun kan være 12 skytter ad gangen.

**Lørdag den 26.juni. Gunnar Pihls mindeskydning** på Bornholms Jagtcenter. Jagtforeningen betaler for 1 serie lerduer i Jagtskydning og 1 serie lerduer i Jægertrap. Tilmelding ikke nødvendig. Du skal bare komme senest kl. 10.00.

**Tirsdag den 10. august. Klubmesterskab** i lerdueskydning på Bornholms Jagtcenter kl.18.00. Der er præmier til de tre bedste i hver serie, samt til den samlede vinder. Foreningen betaler for 1 serie lerduer til Jagtskydning, samt en serie duer til Jægertrap. Efter skydningen er foreningen vært med kaffe og kage.

**Fredag den 12. november kl. 13.00**. **Første jagt i Nexø Lystskov**. Mødested ved den gamle Festplads. Afslutning i shelteret. Øl/vand kan købes.

**Fredag den 10. december kl. 13.00. Anden jagt i Nexø Lystskov.**  Mødested ved den gamle Festplads. Afslutning i shelteret, hvor foreningen griller pølser til 20 kr. Øl og vand kan købes på stedet.

**Lørdag den 18. december kl. 09.30. Jagt i Pedersker plantage.** Mødested Østermarie skydebane/Jagthus på Plantagevej. Der vil blive serveret varm mad. 80 kr. pr. person. Øl, snaps og vand kan købes på stedet. Evt. afbud **senest** den **16**. december, ellers er man forpligtet til at betale for maden, medmindre det er på grund af sygdom.

**Lørdag den 15. januar. Tryk-/bevægelsesjagt på dåkalv.** Nærmere information herom kommer senere. Begrænset antal.

**Tilmelding til disse medlemsjagter kan ske fra mandag den 4. oktober og frem til 2 dage før afholdelse af jagten. Dog en uge før til sidste jagt i plantagen pga. madbestilling. Tilmelding skal ske til Lise Pedersen på mobil tlf. 3126 1559. Indtal evt. besked på telefonsvarer, eller på mail til:** lise-pedersen@hotmail.com **. Ved tilmelding skal det oplyses om der medbringes hund. Hvis der ønskes gæster med, koster det 50 kr. pr. gæst som betales på selve dagen. Navn på gæster oplyses ved tilmelding. Husk kun gæster på plantagejagten**.

Her tilmelder man sig også **bukkejagten**. Da vi har fået lavet 2 ekstra tårne, er det muligt at udtrække 4 personer. 2 personer 2 uger og de næste to de næste 2 uger. Pris 500 kr og man beholder kødet. Lodtrækning til generalforsamlingen (som vi håber snart kan afholdes). Her tilmelder man sig også **dåvildt jagten**, som ligesom sidste år er 2 x 1 uges varighed i januar. Pris 500 kr og man beholder kødet, Lodtrækning til den sidste jagt.

Med venlig jægerhilsen

Bestyrelsen i Østbornholms Jagtforening – Hjemmeside: [www.eastbornjagt.dk](http://www.eastbornjagt.dk)